সব যখন শান্ত হল তখন দেখা গেল ক্ষয়ক্ষতির পরিমাণ আগামী পাঁচ বছরেও পুরবে না। পরানের মেয়ের বিয়ের কথাবার্তা সবই ঠিক হয়েছিল। সর্বস্ব হারিয়ে পাগলের মতন হয়ে গেল কন‍্যাদায়গ্রস্ত পিতা। আর কোন উপায় না দেখে সে ঠিক করল টাকা রোজগারের একটাই পথ, আর তা হল আত্মহত‍্যা। সরকার থেকে ক্ষতিপূরণ পাবে তার ছেলেরা। জমিজমা উদ্ধার হবে। মেয়ের সিঁথিতে মঙ্গল সিঁদূর উঠবে। অতএব এক কাকভোরে গাঁয়ের প্রান্তের অশ্বত্থের ডালে ঝুলে পড়ল পরান।